CELEX: 32017D0887
Language: lt
Date: 1495411200000
Title: 2017 m. gegužės 22 d. Komisijos įgyvendinimo sprendimas (ES) 2017/887 dėl priemonių, skirtų neleisti snukio ir nagų ligos virusui iš Tuniso patekti į Sąjungą, kuriuo iš dalies keičiamas Įgyvendinimo sprendimas (ES) 2017/675 (pranešta dokumentu Nr. C(2017) 3221) (Tekstas svarbus EEE. )

24.5.2017   
            
            
               LT
            
            
               Europos Sąjungos oficialusis leidinys
            
            
               L 135/25
            
         KOMISIJOS ĮGYVENDINIMO SPRENDIMAS (ES) 2017/887
   2017 m. gegužės 22 d.
   dėl priemonių, skirtų neleisti snukio ir nagų ligos virusui iš Tuniso patekti į Sąjungą, kuriuo iš dalies keičiamas Įgyvendinimo sprendimas (ES) 2017/675
   
      
         (pranešta dokumentu Nr. C(2017) 3221)
      
   
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1991 m. liepos 15 d. Tarybos direktyvą 91/496/EEB, nustatančią gyvūnų, įvežamų į Bendriją iš trečiųjų šalių, veterinarinio patikrinimo organizavimo principus ir iš dalies pakeičiančią Direktyvas 89/662/EEB, 90/425/EEB ir 90/675/EEB (1), ypač į jos 18 straipsnio 6 dalį,
   atsižvelgdama į 1997 m. gruodžio 18 d. Tarybos direktyvą 97/78/EB, nustatančią principus, reglamentuojančius iš trečiųjų šalių į Bendriją įvežamų produktų veterinarinių patikrinimų organizavimą (2), ypač į jos 22 straipsnio 5 dalį,
   kadangi:
   
               (1)
            
            
               Direktyva 91/496/EEB nustatyti principai, reglamentuojantys iš trečiųjų šalių į Sąjungą įvežamų gyvūnų veterinarinius patikrinimus. Joje nustatytos priemonės, kurias gali priimti Komisija, jei būtų nustatyta didelę grėsmę gyvūnų ar visuomenės sveikatai galinčios kelti ligos atvejų arba ji imtų plisti trečiosios šalies teritorijoje;
            
         
               (2)
            
            
               Direktyva 97/78/EB nustatyti iš trečiųjų šalių į Sąjungą įvežamų produktų veterinarinių patikrinimų principai. Joje nustatytos priemonės, kurias gali priimti Komisija, jei būtų nustatyta didelę grėsmę gyvūnų ar visuomenės sveikatai galinčios kelti ligos atvejų arba ji imtų plisti trečiųjų šalių teritorijoje;
            
         
               (3)
            
            
               snukio ir nagų liga yra viena labiausiai užkrečiamų galvijų, avių, ožkų ir kiaulių ligų. Ligą sukeliantis virusas gali sparčiai plisti, visų pirma per produktus, gautus iš užkrėstų gyvūnų, ir per užkrėstus daiktus, įskaitant transporto priemones, pavyzdžiui, gyvuliams skirtas transporto priemones. Be to, iš gyvūno šeimininko į aplinką patekęs virusas tokioje užkrėstoje aplinkoje priklausomai nuo temperatūros gali išlikti keletą savaičių;
            
         
               (4)
            
            
               Komisijos įgyvendinimo sprendimas (ES) 2017/675 (3) buvo priimtas po snukio ir nagų ligos protrūkių Alžyre; juo buvo nustatytos Sąjungos lygmens apsaugos priemonės, kurias rengiant atsižvelgiama į snukio ir nagų ligos viruso gebėjimą išlikti aplinkoje ir galimus jo perdavimo būdus;
            
         
               (5)
            
            
               tomis priemonėmis numatytas tinkamas gyvuliams skirtų transporto priemonių ir laivų, atvykstančių į Sąjungos teritoriją iš Alžyro (tiesiai iš Alžyro arba iš Maroko ar Tuniso tranzitu), išvalymas ir dezinfekcija, nes tai yra geriausias būdas sumažinti pavojų, kad virusas sparčiai išplis didelėje teritorijoje;
            
         
               (6)
            
            
               2017 m. balandžio 28 d. Tunisas pranešė apie patvirtintą A serotipo snukio ir nagų ligos protrūkį savo teritorijoje. Todėl Alžyrui taikomos apsaugos priemonės turėtų būti taikomos ir Tunisui;
            
         
               (7)
            
            
               šios priemonės turėtų būti taikomos visoms iš Alžyro ir Tuniso atvykstančioms gyvuliams skirtoms transporto priemonėms, net jeigu jos atvyksta į Sąjungos teritoriją tranzitu per bet kurią kitą trečiąją šalį;
            
         
               (8)
            
            
               Įgyvendinimo sprendimas (ES) 2017/675 turėtų būti atitinkamai iš dalies pakeistas;
            
         
               (9)
            
            
               šiame sprendime nustatytų priemonių taikymo trukmė turėtų būti tokia, kad būtų galima visapusiškai įvertinti snukio ir nagų ligos raidą nukentėjusiose vietovėse;
            
         
               (10)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Įgyvendinimo sprendimas (ES) 2017/675 iš dalies keičiamas taip:
   
               1.
            
            
               pavadinimas pakeičiamas taip:
               „dėl priemonių, skirtų neleisti snukio ir nagų ligos virusui iš Alžyro ir Tuniso patekti į Sąjungą“.
            
         
               2.
            
            
               2 straipsnio 1 dalyje ir 3 straipsnio 1 dalyje žodžiai:
               „iš Alžyro (tiesiai iš Maroko ar Tuniso, arba vykęs per jas tranzitu)“
               pakeičiami žodžiais:
               „iš Alžyro ir Tuniso (tiesiai arba tranzitu per bet kurią kitą trečiąją šalį)“.
            
         
               3.
            
            
               3 straipsnio 2 dalyje žodžiai „į Alžyrą“ pakeičiami žodžiais „į Alžyrą ir Tunisą“, o 4 straipsnyje žodžiai „iš Alžyro“ pakeičiami žodžiais „iš Alžyro ir Tuniso“.
            
         
               4.
            
            
               I priedo pavadinime ir II priedo pavadinime žodžiai:
               „iš Alžyro (tiesiai iš Alžyro arba per Maroką ar Tunisą)“
               pakeičiami žodžiais:
               „iš Alžyro ir Tuniso (tiesiai arba tranzitu per bet kurią kitą trečiąją šalį)“.
            
         2 straipsnis
   Šis sprendimas skirtas valstybėms narėms.
   
      Priimta Briuselyje 2017 m. gegužės 22 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 268, 1991 9 24, p. 56.
   
      (2)  OL L 24, 1998 1 30, p. 9.
   
      (3)  2017 m. balandžio 7 d. Komisijos įgyvendinimo sprendimas (ES) 2017/675 dėl priemonių, skirtų neleisti snukio ir nagų ligos virusui iš Alžyro patekti į Sąjungą (OL L 97, 2017 4 8, p. 31).